KIRJALLINEN KYSYMYS E-2002/00 esittäjä(t): Erik Meijer (GUE/NGL) ja Helmuth Markov (GUE/NGL) komissiolle. Suoran rautatieyhteyden lopettaminen Alankomaiden ja Saksan rajakaupungin Emmerichin väliltä marraskuussa 2000.



Virallinen lehti nro 072 E , 06/03/2001 s. 0166 - 0167



KIRJALLINEN KYSYMYS E-2002/00 esittäjä(t): Erik Meijer (GUE/NGL) ja Helmuth Markov (GUE/NGL) komissiolle (21. kesäkuuta 2000) Aihe: Suoran rautatieyhteyden lopettaminen Alankomaiden ja Saksan rajakaupungin Emmerichin väliltä marraskuussa 2000 1. Voiko komissio vahvistaa, että sen politiikka on yhä suunnattu EU:n jäsenvaltioiden raja-alueiden eristyneisyyden vähentämiseen ja rajat ylittävän julkisen rautatieliikenteen edistämiseen? 2. Onko komissio tietoinen, että 5. marraskuuta 2000 Amsterdamin (Alankomaat) ja Kölnin (Saksa) välillä liikennöivät EC-junat eivät enää pysähdy saksalaisessa Emmerichin rajakaupungissa, koska kyseisellä asemalla ei enää tarvitse vaihtaa vetureita uusien ICE 3M -tyyppisten junien käyttöönoton jälkeen? Juna-aikataulun mukainen 810 minuutin odotusaika Emmerichissä säilyy kuitenkin ennallaan, niin että ainoa ero nykyiseen verrattuna on, että matkustajat eivät enää voi nousta junaan tai junasta Emmerichin asemalla. Lisäksi Alankomaiden ja Emmerichin välisten tariffikilometrien määrää korotetaan 28. toukokuuta 2000 alkaen sillä perusteella, että marraskuusta alkaen Emmerichiin kulkee ICE-juna. 3. Pitääkö komissio hyväksyttävänä, että ensinnäkin rajakaupunki Emmerichiin on nopean, sen kautta kulkevan junayhteyden loppumisen jälkeen vaikeampi päästä Saksan sisällä Kölnin ja Düsseldorfin suunnasta, ja että toiseksi Emmerichin ja Alankomaiden välinen suora junayhteys katkaistaan lähes kokonaan ja matkustajat voivat käyttää tätä yhteyttä vain kiertämällä yli tunnin verran noin puolen tunnin matkan päässä Emmerichissä sijaitsevan Weselin kautta? 4. Katsooko komissiokin, että Emmerichin pysähdyksen poistaminen on hyväksyttävää vain, jos yhteys korvataan muilla junilla, esimerkiksi jatkamalla alankomaalaisten paikallisjunien reittiä Emmerichiin asti tai vastaavasti saksalaisten paikallisjunien reittiä Alankomaiden Zevenaariin tai Arnhemiin asti? 5. Mitä komissio aikoo tehdä estääkseen, että rajat ylittävä rautatieliikenne ei huonone pysyvästi, kun otetaan huomioon, että 28. toukokuuta 1996 lopetettiin myös rajat ylittävä Monsin (Belgia) ja Aulnoye'n (Ranska) välinen L-junien reitti, joka otettiin aikoinaan käyttöön, koska vanha Brysselin ja Pariisin välinen tie poistui? Loyola de Palacion komission puolesta antama vastaus (18. heinäkuuta 2000) Komissio kiittää parlamentin jäsentä hänen antamistaan tiedoista ja ymmärtää, että kuvailtu tilanne aiheuttaa ongelmia kyseisen alueen rautatiepalvelujen käyttäjille. Komissio pyrkii yleensä kannustamaan rautatieyhtiöitä ottamaan entistä paremmin huomioon asiakkaiden tarpeet ja toiveet, mutta muistuttaa, ettei se voi vaikuttaa rautatieyhtiöiden päätöksiin junien pysähtymisasemista eikä myöskään muuttaa näitä päätöksiä. Tähän on syynä rautatieyhtiöiden hallinnollinen riippumattomuus, joka taataan yhteisön rautateiden kehittämisestä 29. heinäkuuta 1991 annetulla neuvoston direktiivillä 91/440/ETY(1). Ainoastaan jäsenvaltio voi antaa pysähtymisasemia koskevia määräyksiä julkisen palvelun velvoitteen täyttämiseksi. (1) EYVL L 237, 24.8.1991.